cyanic-selkie/wikianc huggingface dataset:
Τζεφ Χάρντι
Ντεμπούτο και επιτυχίες
Ο Τζεφ πρωτοεμφανίστηκε στο χώρο της επαγγελματικής πάλης στο World Wrestling Federation (τώρα WWE). Το ντεμπούτο του έκανε κόντρα στον Ρειζόν Ραμόν στις 25 Μαΐου 1994 στην ηλικία των 16 χρόνων. Μέχρι το 1997, ο Τζεφ χρησιμοποιούταν για να χάνει απο άλλους παλαιστές και το 1998 υπέγραψε συμβόλαιο με την επιχείρηση πάλης. Μαζί με τον αδερφό του Ματ Χάρντι κατέκτησαν μαζί το Παγκόσμιο Ομαδικό Πρωτάθλημα στις 5 Ιουλίου 1999 νικώντας τους Άκολουτς, αλλά το έχασαν ένα μήνα αργότερα. Εκείνη τη περίοδο τα αδέρφια άρχισαν να γίνονται γνωστοί στο κοινό της πάλης. Καθώς μεγάλωνε η δημοτικότητα τους, στις 17 Οκτωβρίου 1999 αντιμετώπισαν τους Ετζ & Κρίστιαν στο πρώτο ομαδικό αγώνα με σκάλες στην ιστορία της εταιρίας. Το 2000 οι Χάρντιζ βρήκαν ένα νέο παρτενέρ, τη Λίτα και η ομάδα έγινε γνωστή ως "Τιμ Εξτρίμ". Στο SummerSlam του 2000, τα αδέρφια Χάρντι αγωνίστηκαν στο πρώτο ομαδικό αγώνα με τραπέζια, σκάλες και καρέκλες στην ιστορία της εταιρίας, κόντρα στους Ετζ & Κρίστιαν και τους Ντάντλεϊ Μπόιζ για το Παγκόσμιο Ομαδικό Πρωτάθλημα, με τους Ντάντλεϊ Μπόιζ να νικούν.
Το 2001 ο Τζεφ Χάρντι πήρε αρχικά το Διηπειρωτικό Πρωτάθλημα (με νίκη επί του Τριπλ Έιτς), έπειτα το Πρωτάθλημα Ελαφριών Βαρών (με νίκη επί του Τζέρι Λιν) και στο τέλος το Σκληροπυρηνικό Πρωτάθλημα (με νίκη επί των Μάικ Όσομ και Ρομπ Βαν Νταμ). Μετά ξεκίνησε μια σεναριακή κόντρα με τον αδελφό του, τον Ματ Χάρντι, αλλά ενδιάμεσα έχασε το Σκληροπυρηνικό Πρωτάθλημα από τον Αντερτέικερ. Στο Vengeance 2001 η κόντρα τους έληξε με νίκη του Τζεφ επί του Ματ. Το 2002, ο Τζεφ προκάλεσε τον Αντερτέικερ σε έναν αγώνα με σκάλες για το Πρωτάθλημα WWE, όπου ηττήθηκε αλλά κέρδισε το σεβασμό του. Μετά προκάλεσε τον Γουίλιαμ Ρίγκαλ σε έναν αγώνα για το Ευρωπαϊκό Πρωτάθλημα, όπου και τα κατάφερε, αλλά μια εβδομάδα αργότερα ο Ρομπ Βαν Νταμ του πήρε το τίτλο. Μετά χωρίστηκε και από τον αδερφό του, καθώς ο Ματ μετεγγράφηκε στο WWE SmackDown και ο Τζεφ στο WWE Raw. Όλως παραδόξως, ο Τζεφ Χάρντι εκδιώχτηκε από το WWE για διάφορους λόγους, όπως περίεργη συμπεριφορά, χρήση ναρκωτικών και αποχή απο τα σόου της εταιρίας.
Επιστροφή στο WWE
thumb|left|180px|Ο Τζεφ ως Διηπειρωτικός Πρωταθλητής Πήγε στο TNA (Total Nonstop Action) για την περίοδο 2004-2006, όπου είχε πρωταγωνιστικό ρόλο, αλλά ξαναγύρισε στο WWE στις 4 Αυγούστου 2006. Την ημέρα της επιστροφής του, ο Τζεφ, νίκησε αντικανονικά τον τότε Πρωταθλητή WWE, Ετζ. Στο Unforgiven 2006, ο Τζεφ διεκδίκησε το Διηπειρωτικό Πρωτάθλημα από τον φιλόδοξο Τζόνι Νάιτρο, αλλά ηττήθηκε. Τα κατάφερε στις 2 Οκτωβρίου στο Raw, όμως το έχασε το σύντομα. Τον Νοέμβριο, ο Χάρντι πήρε τον τίτλο για τρίτη φορά, νικώντας τον Νάιτρο. Στο Surivor Series 2006, ο Τζεφ και ο Ματ συμμετείχαν σε έναν ομαδικό αγώνα 5 παλαιστών με σύμμαχους την ΝτιΕξ και νίκησαν την Ρέιτιντ-Αρ Κέι Ο. Στο New Year's thumb|right|170px|Ο Τζεφ με τον αδερφό του, Ματ ως οι "Χάρντι Μπόιζ" Revolution 2007, ο Τζεφ διατήρησε το Διηπειρωτικό Πρωτάθλημα του με νίκη επί του Τζόνι Νάιτρο σε αγώνα με σιδερένιο κλουβί. Οι Χάρντιζ νίκησαν τους ΜΝΜ (Νάιτρο & Μέρκιουρι) στο Royal Rumble και στο No way out, αλλά την επόμενη νύχτα από το No way out ο Τζεφ έχασε το Διηπειρωτικό Πρωτάθλημα από τον Ουμάγκα. Έπειτα, ο Τζεφ συμμετείχε και στον αγώνα με σκάλες "Money in the Bank" στη WrestleMania 23 κόντρα σε Σι Εμ Πανκ, Μπούκερ Τι, Ετζ, Ματ Χάρντι, Φίνλεϊ, Ράντυ Όρτον και Μίστερ Κένεντι, με τον τελευταίο να νικά.
Την επόμενη μέρα στο Raw, oι Χάρντιζ νίκησαν σε έναν αγώνα Battle Royal 10 ομάδων για τους Παγκόσμιους Ομαδικούς τίτλους και κατόπιν ξεκίνησαν μια κόντρα με τους Λανς Κέιντ και Τρέβορ Μέρντοκ. Οι Χάρντιζ υπερασπίστηκαν τους τίτλους κόντρα στους αντιπάλους τους στο Backlash και στο Judgmen Day, αλλά τελικά έχασαν τους τίτλους τους στις 4 Ιουνίου 2007. Στο Night οf Champions, οι Χάρντιζ διεκδίκησαν τους τίτλους χωρίς επιτυχία. Στο Great American Bash, ο Τζεφ διεκδίκησε το Διηπειρωτικό Πρωτάθλημα από τον Ουμάγκα αλλά ηττήθηκε. Στο Survivor Series 2007 ο Τζεφ Χάρντι συμμετείχε σε έναν ομαδικό αγώνα εξάλειψης, όπου κατάφερε να νικήσει, επιβιώντας μαζί με τον Τριπλ Έιτς.
Παγκόσμια Πρωταθλήματα και τέλος καριέρας στο WWE
Ο Τζεφ πάλεψε στο Royal Rumble 2008 με τον Ράντυ Όρτον για το Πρωτάθλημα WWE, με νικητή τον Όρτον. Επίσης συμμετείχε ανεπιτυχώς και στο Θάλαμο Εξόντωσης του No way out για να αναδειχθεί ο αντίπαλος του Πρωταθλητή WWE, Ράντυ Όρτον στη WrestleMania 24. Στον αγώνα αυτό ο Χάρντι έχασε. Στις 10 Μαρτίου 2008, ο Τζέρικο νίκησε τον Χάρντι σε ένα επεισόδιο του Raw και του πήρε το Διηπειρωτικό Πρωτάθλημα. Στη συνέχεια, ο Τζεφ νίκησε τον Ουμάγκα σε έναν αγώνα χωρίς όρια (Falls Count Anywhere) στο One Night Stand 2008. Στο WWE Draft του ίδιου έτους, ο Τζεφ μετακόμισε στο SmackDown και εμφανίστηκε στις 4 Ιουλίου με νίκη επί του Τζον Μόρισον. Κατόπιν ο Τζεφ πήρε 3 ευκαιρίες για να κατακτήσει το Πρωτάθλημα WWE. Πρώτα συμμετείχε σε αγώνα Scramble με αντίπαλους τους Τριπλ Έιτς, Δε Μπράιαν Κέντρικ, Σέλτον Μπέντζαμιν και Εμ Βι Πι, με τον Τριπλ Έιτς να νικά. Μετά ο Τζεφ έχασε απο τον Τριπλ Έιτς στο No Mercy του ίδιου έτους και στο Cyber Sunday το σκηνικό επαναλήφθηκε και ο Τριπλ Έιτς διατήρησε τον τίτλο του. Μέχρι να φτάσουμε στο Amageddon, όπου ο Τζεφ Χάρντι τελικά επικράτησε των Τριπλ Έιτς και Ετζ και πήρε το Πρωτάθλημα WWE.
Μετά ο Τζεφ έπαθε διάφορα ατυχήματα (στο σενάριο), όπως ένα αμάξι που τον πάτησε και τα βεγγαλικά της εισόδου του εξερράγησαν πάνω του. Στο Royal Rumble 2009 ο Τζεφ αγωνίστηκε με τον Ετζ για το Πρωτάθλημα WWE και ο Τζεφ ήταν έτοιμος να νικήσει και να διατηρήσει το τίτλο του, μέχρι που μια καρεκλιά του Ματ Χάρντι του στέρησε τα όνειρα για τίτλο. Αυτό το γεγονός οδήγησε τα δυο αδέρφια σε μια μεταξύ τους αναμέτρηση στη WrestleMania 25 σε έναν αγώνα με ακραίους κανόνες, όπου ο Ματ νίκησε τον Τζεφ. Στο Backlash 2009 όμως ο Τζεφ νίκησε τον αδερφό του σε έναν αγώνα "I Quit". Αυτό δεν έκατσε καλά στον Ματ, ο oποίος στο Judgmen Day επενέβη στον αγώνα του Ετζ με τον Τζεφ Χάρντι για το Παγκόσμιο Πρωτάθλημα Βαρέων Βαρών και συνέβαλε τα μέγιστα στη νίκη του Ετζ. Στο Extreme Rules 2009, με αντίπαλο τον Ετζ, ο Τζεφ κέρδισε για πρώτη φορά το Παγκόσμιο Πρωτάθλημα Βαρέων Βαρών, όμως μετά από λίγα λεπτά, ο Σι Εμ Πανκ εξαργύρωσε τo συμβόλαιο Money in The Bank και πήρε τον τίτλο. Στην επόμενη διοργάνωση, το The Bash 2009, ο Σι Εμ Πανκ κλώτσησε τον διαιτητή και έτσι ο αγώνας του με τον Τζεφ έληξε. Στο Night of Champions, ο Τζεφ κέρδισε τον Πανκ και έγινε για δεύτερη φορά Πρωταθλητης Βαρέων Βαρών. Στο SummerSlam όμως ο Πανκ πήρε την εκδίκησή του και ξανάγινε Πρωταθλητής Βαρέων Βαρών κερδίζοντας τον σε έναν αγώνα με τραπέζια, σκάλες και καρέκλες (TLC). Σαν να μην έφτανε αυτό, ο Πανκ σε ένα επεισόδιο του SmackDown τον προκάλεσε σε έναν αγώνα μέσα στο κλουβί, όπου ο ηττημένος θα έφευγε από το WWE. Ο Χάρντι έδωσε τον καλύτερο του εαυτό, αλλά ο Σι Εμ Πανκ νίκησε.
Αρχικές Επιτυχίες (2010)
Στις 4 Ιανουαρίου 2010, ο Τζεφ Χάρντι επιστρέφει στο Total Nonstop Action Wrestling και επιτίθεται στον Χομισάιντ με μία καρέκλα και κάνοντας του Τουίστ οφ Φέιτ. Από τότε, ο Τζεφ είναι επίτιμο μέλος του ρόστερ του TNA. Μέχρι τις 8 Μαρτίου δεν ξαναεμφανίστηκε ώσπου εμπλέκεται σε έναν αγώνα σώζοντας τους Χαλκ Χόγκαν, Αμπύς και Ντ' Άντζελο Ντινέρο από τους Έι Τζέι Στάιλς, Ρικ Φλερ και Ντέσμοντ Γουλφ. Την επόμενη εβδομάδα, ο Τζεφ νίκησε τον Παγκόσμιο Πρωταθλητή TNA, Έι Τζέι Στάιλς σε έναν αγώνα που δεν ήταν για το τίτλο. Στο Lockdown, ο Τζεφ μαζί με τους Τζεφ Τζάρετ, Ρομπ Βαν Νταμ και Αμπύς, νίκησαν τους Στινγκ, Ντέσμοντ Γουλφ, Τζέιμς Στορμ και Μπόμπι Ρουντ. Στο Sacrifice, ο Τζεφ νίκησε τον Μίστερ Άντερσον. Μετά απο τον αγώνα, οι δύο παλαιστές συμφιλιώθηκαν και στο Slammiversary νίκησαν τους Beer Money (ελλ: Μπιρ Μάνεϊ).
Ένταξη στους Immortal και Πρωτάθλημα Βαρέων Βαρών (2010-2011)
Μετά από 3 αποτυχημένες προσπάθειες να κερδίσει τον τίτλο σε 3 PPV, τα καταφέρνει στο Bound for Glory ενάντια στους Κερτ Ανγκλ και Άντερσον, χάρη στη βοήθεια των Χαλκ Χόγκαν και Έρικ Μπίσοφ. Αφού το γύρισε σε heel (κακός) και εντάσσεται στους "Immortal" (ελλ:Ιμόρταλ), υπερασπίζεται με επιτυχία τον τίτλο του απέναντι στον Ματ Μόργκαν στο Turning Point και αργότερα στο Final Resolution. Στις 9 Ιανουαρίου στο Genesis, ο Τζεφ έχασε τον τίτλο του απο τον Μίστερ Άντερσον, παρόλο που αναμείχθηκαν στον αγώνα οι Ματ Χάρντι, Ρικ Φλερ και Έρικ Μπίσοφ. Στο επεισόδιο που ακολούθησε, οι αδερφοί Χάρντι επανενώθηκαν και νίκησαν τους Άντερσον και Ρομπ Βαν Νταμ. Στο Against All Odds, ο Τζεφ πήρε πίσω το Παγκόσμιο Πρωτάθλημα σε έναν αγώνα με σκάλες. Στη συνέχεια, ο Τζεφ κατάφερε να υπερασπιστεί το τίτλο εναντίον του Ρομπ Βαν Νταμ, αλλά όχι απέναντι στον Στινγκ.
Στο Victory Road, ο Τζεφ αντιμετώπισε τον πρωταθλητή Στινγκ σε αγώνα χωρίς κανόνες, αλλά έχασε σε 90 δευτερόλεπτα. Το TNA αποφάσισε να περιορίσει τη διάρκεια του αγώνα, επειδή έκρινε πως ο Τζεφ δεν ήταν σε θέση να παλέψει επειδή έκανε χρήσης ουσιών. Την επόμενη μέρα έγινε γνωστό ότι ο Τζεφ στάλθηκε σπίτι του από τη διοίκηση. Απο τότε ο Τζεφ σταμάτησε να εμφανίζεται στο ΤΝΑ Wrestling, χωρίς όμως να διακοπεί το συμβόλαιο του.
Δεύτερη επιστροφή και Πρωτάθλημα Βαρέων Βαρών (2011-σήμερα)
Στις 8 Σεπτεμβρίου ο Τζεφ Χάρντι γύρισε στο TNA Impact και μίλησε στο κοινό. Στην ομιλία του παραδέχτηκε ότι δεν φέρθηκε με έξυπνα και ζήτησε άλλη μια ευκαιρία απο τους θεατές του σόου. Στις 15 Σεπτεμβρίου, νίκησε τον Τζεφ Τζάρετ σε ένα ζωντανό σόου. Ο πρώτος του τηλεοπτικός αγώνας ήταν στις 27 Οκτωβρίου εναντίον του Μπούλι Ρέι, όπου και νίκησε. Στο Turning Point, ο Τζεφ Χάρντι κατάφερε να νικήσει τρεις φορές τον Τζεφ Τζάρετ. Στο Final Resolution, ο Τζεφ νίκησε τον Τζάρετ σε έναν αγώνα με κλουβί, για να γίνει ο πρώτος διεκδικητής του Παγκόσμιου Πρωταθλήματος.
Στο Genesis 2012, ο Χάρντι αντιμετώπισε τον πρωταθλητή βαρέων βαρών TNA, Μπόμπι Ρουντ, αλλά δεν κατάφερε να κερδίσει το πρωτάθλημα, λόγω δολοπλοκίας του αντιπάλου του. Στο Against All Odds, ο Τζεφ απέτυχε να κερδίσει ενάντια στους Τζέιμς Στορμ, Μπούλι Ρέι και τον πρωταθλητή, Μπόμπι Ρουντ. Στις 18 Μαρτίου στο Victory Road, ο Τζεφ έχασε από τον Κερτ Ανγκλ, όμως στο Lockdown ο Τζεφ τον νίκησε σε αγώνα μέσα σε κλουβί και τελείωσε τη κόντρα τους. Στη συνέχεια, συμμάχησε με τον Μίστερ Άντερσον και διεκδίκησαν χωρίς επιτυχία το Παγκόσμιο Ομαδικό Πρωτάθλημα του TNA. Στις 13 Μαΐου στο Sacrifice, ο Τζεφ έχασε απο τον Μίστερ Άντερσον, όμως τον νίκησε σε επεισόδιο του Impact. Τον επόμενο μήνα στο Slammiversary, ο Τζεφ έχασε απο τον Μίστερ Άντερσον, σε έναν αγώνα που συμμετείχε και ο Ρομπ Βαν Νταμ. Στη συνέχεια, ο Τζεφ συμμετείχε στο ετήσιο τουρνουά για την ανάδειξη του πρώτου διεκδικητή του παγκόσμιου τίτλου, στο Bound for Glory. Ο Τζεφ κατάφερε να προηγηθεί και στο τελικό νίκησε τον Μπούλι Ρέι, για να κερδίσει το τουρνουά.
Στο Bound for Glory, ο Τζεφ κατάφερε να κατακτήσει το Παγκόσμιο Πρωτάθλημα για τρίτη φορά, αφού νίκησε τον Ώστιν Άρις. Στο Turning Point, ο Τζεφ νίκησε τον Ώστιν Άρις σε αγώνα με σκάλες, για να υπερασπιστεί το τίτλο του. Τον Δεκέμβριο στο Final Resolution, ο Τζεφ νίκησε τον Μπόμπι Ρουντ. Τον Ιανουάριο του 2013, ο Τζεφ νίκησε και τους δύο πρώην αντιπάλους του σε έναν τριπλό αγώνα. Τον Μάρτιο στο Lockdown, έχασε το πρωτάθλημα απο τον Μπούλι Ρέι σε αγώνα με κλουβί λόγω εξωτερικής παρέμβασης.
Επιστροφη στο WWE
Στης 2 Απριλιου στη Wrestlemania 33 ο Τζέφ Χάρντι και ο Αδερφός του Μάτ Χάρντι έκαναν την επιστροφή τους στο WWE και την ίδια βραδιά πήραν τους τίτλους RAW TAG TEAM CHAMPIONS απο τους Λουκ Γκαλοουγς,Καρλ Αντερσεν,,Σειμουσ,Σεζαρο,Ενζο και Κας σε ενα αγώνα ο οποιός ήταν τραπέζια,σκάλες,καρέκλες.
Προσωπική ζωή
Ο Τζεφ στον ελεύθερο χρόνο του, ασχολείται με τη ζωγραφική, τη ποίηση και τη μουσική. Το 2003 μαζί με φίλους του δημιούργησε το μουσικό συγκρότημα Peroxwhy?gen, το οποίο υπάρχει μέχρι σήμερα.
Στις 11 Σεπτεμβρίου 2009, ο Τζεφ Χάρντι βρέθηκε να παίρνει ναρκωτικά. Τον Σεπτέμβριο του 2011, ο Τζεφ καταδικάστηκε σε ποινή 10 ημερών, 30 μήνες επιτήρησης και ποινή 100,000 δολαρίων. Εξέθεσε τη ποινή του στις 3 με 13 Οκτωβρίου.
Κινήσεις μέσα στο ρινγκ
thumb|right|200px|Ο Τζεφ εκτελεί το Twist Of Fate στον Μίστερ Άντερσον.
Εξωτερικοί σύνδεσμοι
Κατηγορία:Επαγγελματίες Παλαιστές Κατηγορία:Επαγγελματίες Παλαιστές του TNA
Άντερσον Κορέια
Ο Άντερσον Κορέια ντε Μπάρος (πορτογαλικά: Anderson Correia de Barros) (γενν. 6 Μαΐου 1991) είναι Βραζιλιάνος-Κύπριος επαγγελματίας ποδοσφαιριστής, ο οποίος αγωνίζεται ως αριστερός πλάγιος αμυντικός για την Ανόρθωση Αμμοχώστου. Είναι διεθνής με την Εθνική Κύπρου.
Σταδιοδρομία σε συλλόγους
Γεννημένος στο Σάο Πάολο, η σταδιοδρομία του Κορέια ξεκίνησε στην Εσπόρτε Κλούμπε Σάντο Αντρέ, αγωνιζόμενος για την ομάδα για δύο σεζόν, προτού μετακομίσει στην σπουδαιότερη Παουλίστα Φουτεμπόλ Κλούμπε του Καμπεονάτο Παουλίστα, με διετές συμβόλαιο.
Στη συνέχεια πέρασε από το Καμπεονάτο Γκαούτσο, αγωνιζόμενος για την Εσπόρτε Κλούμπε Σάο Πάουλο το 2014.
Στις 2 Ιουλίου 2014, ο Κορέια εντάχθηκε στην Μποαβίστα της Πριμέιρα Λίγα, υπογράφοντας τριετές συμβόλαιο. Έκανε το ντεμπούτο του στις 17 Αυγούστου 2014, σε έναν αγώνα εναντίον της Μπράγκα.
Στις 19 Ιουνίου 2020, η Ανόρθωση Αμμοχώστου ανακοίνωσε ότι ο Κορέια υπόγραψε τριετές συμβόλαιο μέχρι το καλοκαίρι του 2023.
Στις 30 Δεκεμβρίου 2022, ο Κορέια υπέγραψε τριετή επέκταση συμβολαίου με την Ανόρθωση, η οποία θα διαρκέσει έως τις 31 Μαΐου 2026.
Εξωτερικοί σύνδεσμοι
Κατηγορία:Βραζιλιάνοι ποδοσφαιριστές Κατηγορία:Κύπριοι ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Κύπρου Κατηγορία:Ποδοσφαιριστές Εσπόρτε Κλούμπε Σάντο Αντρέ Κατηγορία:Ποδοσφαιριστές Παουλίστα Φουτεμπόλ Κλούμπε Κατηγορία:Ποδοσφαιριστές Μποαβίστα Κατηγορία:Ποδοσφαιριστές Πριμέιρα Λίγκα Κατηγορία:Βραζιλιάνοι ποδοσφαιριστές στο εξωτερικό Κατηγορία:Ξένοι ποδοσφαιριστές στην Πορτογαλία Κατηγορία:Ποδοσφαιριστές Νέας Σαλαμίνας Κατηγορία:Ποδοσφαιριστές Α΄ κατηγορίας Κύπρου Κατηγορία:Ξένοι ποδοσφαιριστές στην Κύπρο Κατηγορία:Ποδοσφαιριστές Ανόρθωσης
Τσεντάρ Ζούπα
Δημογραφικά στοιχεία
Η Τσεντάρ Ζούπα είναι νέο χωριό που σχηματίστηκε από οικογένειες που εγκαταστάθηκαν στην περιοχή και προέρχονται από τα χωριά Μπαλάντσι, Μπαϊραμόβτσι, Τσρνο Μπότσι, Γκολέμ Παπράντνικ και Μαλ Παπράντνικ.
Σύμφωνα με την απογραφή του 2002, το χωριό είχε 800 κατοίκους. Οι εθνοτικές ομάδες στο χωριό περιλαμβάνουν τις παρακάτω:
Παραπομπές
Κατηγορία:Χωριά της Βόρειας Μακεδονίας
Δάφνη Ευρυτανίας
Γεωγραφία - Ιστορία
Η Δάφνη βρίσκεται προς τα βόρεια όρια με την Περιφερειακή Ενότητα Καρδίτσας και τις πλαγιές των Ευρυτανικών (νοτίων) Αγράφων σε υψόμετρο 600 μέτρα. Απέχει 19 χλμ. Δ.-ΝΔ. από το Κερασοχώρι (έδρα του δήμου) και 36 χλμ. Β.-ΒΔ. από το Καρπενήσι. Το χωριό είναι κτισμένο στους νότιους πρόποδες της κορυφής Κόψη (υψομ. 1.940 μέτρα) ενώ δυτικά και νότια του περνάει ο Ταυρωπός (ή Μέγδοβας). Αναφέρεται από την εποχή της τουρκοκρατίας ως Κουφάλα, ήταν σε άλλη τοποθεσία και στην σημερινή θέση του κτίστηκε μετά τον καταστροφικό σεισμό του 1966 που έπληξε την Ευρυτανία και αναπτύχθηκε από την μετεγκατάσταση κατοίκων των μικρότερων οικισμών που υπήρχαν στην περιοχή.
Αξιοθέατα
Δυτικά του χωριού είναι η εκκλησία της Μεταμορφώσεως του Σωτήρα που είναι το παλιό καθολικό μονής που υπήρχε πριν το 1785. Πρόκειται για τετρακιόνιο, αγιορείτικο ναό με κτιστό τρούλο από οχτώ παράθυρα, ξύλινη και πλακόστρωτη στέγη που στηρίζεται σε τέσσερις μεγάλες στρογγυλές κολώνες και με διώροφα κελιά. Στα νότια και προς την κατεύθυνση της Βίνιανης, πάνω στον χείμαρρο Γαυμενίτη λίγο πριν αυτός συνδεθεί στον Ταυρωπό είναι το πέτρινο τρίτοξο "Γεφύρι της Νεράτας". Η γύρω περιοχή προσφέρεται για αρκετές πεζοπορικές διαδρομές.
Διοικητικά
Ως ξεχωριστός αναφέρεται από την εποχή της τουρκοκρατίας, με την ονομασία Κουφάλα και επίσημα μετά την απελευθέρωση το 1845 στο ΦΕΚ 32Α - 08/12/1845 όταν προσαρτήθηκε στον τότε δήμο Αγραίων. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Το 1951 με το ΦΕΚ 104Α - 11/04/1951 μετονομάστηκε σε Δάφνη. Σύμφωνα με το σχέδιο Καλλικράτης αποτελεί την τοπική κοινότητα Δάφνης που ανήκει στη δημοτική ενότητα Βίνιανης του Δήμου Αγράφων και σύμφωνα με την απογραφή του 2011 έχει ως πληθυσμό 200 κατοίκους.
Τιερί Μπουτσέν
Ο Τιερί Μπουτσέν (πλήρες ονοματεπώνυμο Τιερί Μαρκ Μπουτσέν, Βρυξέλλες 13 Ιουλίου 1957 - ) είναι Βέλγος οδηγός αγώνων.
Καριέρα
Στη Φόρμουλα 1 βρισκόταν απ' το 1983 μέχρι το 1993. Συνολικά έλαβε μέρος σε 164 Γκραν Πρι απ' τα οποία εκκίνησε στα 163. Το 1ο ήταν το Βελγικό Γκραν Πρι του 1983 και το τελευταίο το ίδιο Γκραν Πρι του 1993.
Επιτεύγματα
Σημείωσε τα ακόλουθα αποτελέσματα:
ενώ δεν κατέκτησε κανένα απολύτως Πρωτάθλημα Οδηγών.
Παραπομπές
Κατηγορία:Βέλγοι οδηγοί Φόρμουλα 1
Μάραθο
Ο μάραθος (ή μάραθο, ή φινόκιο) είναι ποώδες και αρωματικό φυτό. Είναι δικοτυλήδονο και ανήκει στην οικογένεια των Σκιαδοφόρων. Η επιστημονική του ονομασία είναι Μάραθον το κοινόν. Περιέχει αιθέρια έλαια κατά 7% και ήταν γνωστό στην αρχαία Ελλάδα, στην Κίνα, στην Αίγυπτο και την Ινδία. Ειδικότερα, ο Πλίνιος αναφέρει 22 φαρμακευτικές ιδιότητες του φυτού.
Ευάγγελος Παντόπουλος
Ο Ευάγγελος Παντόπουλος (1860 - 14 Οκτωβρίου 1913) ήταν Έλληνας κωμικός ηθοποιός, από τους καλύτερους του 19ου αιώνα.
Μάραθο
Οι κύριες χρήσεις του φυτού είναι στη μαγειρική και ζαχαροπλαστική, την αρωματοποιία και την οινοπνευματοποιία. Από το μάραθο επίσης παρασκευάζονται φάρμακα όπως σιρόπια ενώ χρησιμοποιείται και ως μέσο για να διευκολύνεται η έκκριση γάλακτος. Από τους σπόρους του μάραθου, που έχουν καυστική γεύση, όπως αυτή του άνηθου, φτιάχνεται αιθέριο έλαιο (μαραθέλαιο). Η ποικιλία αζορικό είναι εδώδιμη και οι σαρκώδεις κολεοί των φύλλων του χρησιμοποιούνται ως λαχανικό (φινόκιο).
Εξωτερικοί σύνδεσμοι
Κατηγορία:Βότανα Κατηγορία:Βρώσιμα σκιαδοφόρα Κατηγορία:Λαχανικά Κατηγορία:Φαρμακευτικά φυτά Κατηγορία:Μπαχαρικά Κατηγορία:Αρωματικά φυτά Κατηγορία:Μεσογειακή χλωρίδα Κατηγορία:Χόρτα Κατηγορία:Σελινοειδή Κατηγορία:Μεσογειακή κουζίνα
Ευάγγελος Παντόπουλος
Από μικρός ασχολήθηκε με το θέατρο και με το έμφυτο ταλέντο του ξεχώρισε αμέσως. Συνεργάστηκε με τους μεγαλύτερους θιάσους και ηθοποιούς του καιρού του, όπως τον Διονύσιο Ταβουλάρη, και τον Δημοσθένη Αλεξιάδη και δεν άργησε να δημιουργήσει και τον δικό του θίασο. Άφησε εποχή σε όλα τα κωμικά έργα της εποχής του, και πρωτόπαιξε τους πιο διάσημους Έλληνες συγγραφείς του καιρού του. Υπηρέτησε το κωμειδύλλιο από την πρώτη εμφάνισή του και συνέβαλε όσο κανείς στην απήχηση αυτού του είδους στο μεγάλο κοινό.
Η πρώτη του μεγάλη επιτυχία ήταν στο έργο «Οι Μυλωνάδες» που του έφερε και την αναγνώριση. Μεγάλες επιτυχίες έκανε και στα κωμειδύλλια «Η τύχη της Μαρούλας» του Δημητρίου Κορομηλά, στον «Μπάρμπα-Λινάρδο» και στη «Λύρα του γερο-Νικόλα» του Δημητρίου Κόκκου.
Έγραψε και ο ίδιος το πολύ καλό κωμειδύλλιο «Η νύφη της Κούλουρης» αλλά και τον πρώτο κωμικό μονόλογο του θεάτρου μας, τον «Ηθοποιό»
Η αρχή
Παρακολούθησε στο Πολυτεχνείο μαθήματα γλυπτικής και ζωγραφικής, και παράλληλα στο Ωδείο έμαθε μουσική.
Σε ηλικία 17 χρονών, το 1877, αποφασίζει να ακολουθήσει το πάθος του (παρά την διαφωνία των γονιών του)– το θέατρο – και παρατώντας όλες τις παραπάνω ενασχολήσεις εντάσσεται στο θίασο Δ.Κοτοπούλη- Βασιλειάδη-Χαλικιοπούλου και ξεκινάει μαζί τους περιοδεία, σαν ηθοποιός δευτερευόντων ρόλων αλλά και σαν σκηνογράφος. Στο Αίγιο πρωτο-εμφανίστηκε στο θέατρο, στο δραματικό έργο «Σάρα και Κάρολος» του Πάολο Τζιακομέττι.
Όταν οι θιασάρχες του δίνουν ρόλο και σε μια μονόπρακτη κωμωδία, ο κόσμος μένει έκθαμβος. Φανερώνεται τότε το πηγαίο κωμικό ταλέντο του. Οι θεατές της παράστασης τον επευφημούν και οι συνάδελφοι ηθοποιοί, απορούν με αυτήν την επιτυχία του. Ωστόσο, ο θίασος εγκαταλείπει το Αίγιο, αφήνοντας εκεί τον Παντόπουλο μόνο του και χωρίς χρήματα. Ο νεαρός Παντόπουλος δεν το βάζει κάτω. Πηγαίνει με τα πόδια στη Πάτρα, και απο κει σαλπάρει για τη Ζάκυνθο, όπου βρίσκει ένα θίασο που έπαιζε εκεί και γίνεται μέλος του. Με αυτόν το θίασο θα παίξει Μολιέρο καθώς και τη μεγάλη προσωπική του επιτυχία, το κωμειδύλλιο «Μυλωνάδες». Η επιτυχία του είναι και αυτή τη φορά, μεγάλη,και με αυτόν τον θίασο θα περιοδεύσει και στον Πύργο της Ηλείας και τέλος στην Πάτρα. Εκεί ο θίασος διαλύεται. Ο Παντόπουλος θα παραμείνει στη Πάτρα, βγάζοντας τα προς το ζην, αγιογραφώντας εκκλησίες μέχρι που φτάνει στη πόλη ο φημισμένος θίασος των αδερφών Ταβουλάρηδων.
Ο Παντόπουλος προσλαμβάνεται για τους δεύτερους κωμικούς ρόλους. Επί τρία χρόνια θα εμφανίζεται με αυτό το θίασο σε πολλές επαρχιακές πόλεις και θα αρχίσει να γίνεται σιγά-σιγά γνωστός. Στην Πάτρα τον παρακολουθεί και ο Δημήτριος Κορομηλάς να παίζει κωμωδίες και τον παροτρύνει να φύγει για την Αθήνα και τον βεβαιώνει για την επιτυχία που θα έχει. Το 1880 ο άλλος ισχυρός θιασάρχης της εποχής, Δημοσθένης Αλεξιάδης, τον προσλαμβάνει για εμφανίσεις στο θερινό θέατρο Απόλλων της Αθήνας. Πρωτοπαίζει το ρόλο του χαζού νέου, του βέβαια-βέβαια, στο έργο «Μηδενιστές» και γνωρίζει τον θρίαμβο.
Το μεσουράνημα
Όταν έγινε η επιστράτευση για τα σύνορα, για τη Θεσσαλία που την διεκδικούσε η Ελλάδα από την Οθωμανική αυτοκρατορία, ο Παντόπουλος παράτησε και το θέατρο αλλά και την οικογένεια που εν τω μεταξύ είχε κάνει, και πήγε εθελοντής στρατιώτης. 19 μήνες ταλαιπωρήθηκε στα σύνορα, αλλά γύρισε ευχαριστημένος έχοντας κάνει, όπως έλεγε, το πατριωτικό του καθήκον.
Το 1881 πρωταγωνιστεί στο έργο του Κορομηλά «Η Τύχη της Μαρούλας», στο ρόλο του Μπάρμπα – Λινάρδου. Αυτός ο ρόλος είναι ο πρώτος που διέπλασε μόνος του, και γνώρισε την αποθέωση. Για σαράντα συνεχόμενες παραστάσεις, το έργο παιζόταν στο θέατρο της Ομόνοιας, ασφυκτικά γεμάτο κόσμο.
Τα έργα που έπαιξε ο Παντόπουλος αυτά τα χρόνια ήταν εκατοντάδες. Ενδεικτικά αναφέρουμε τις μεγαλύτερές του επιτυχίες:
Ακολουθώντας τη συνηθισμένη πρακτική των ελληνικών θιάσων τότε, το χειμώνα έφευγε πάντα για περιοδεία σε πόλεις και χωριά του εξωτερικού αλλά και του εσωτερικού. Εκεί, πάντα, όντας διάσημος και αγαπητός τον περίμενε πλήθος κόσμου για να τον απολαύσει. Μέχρι και μπροστά στον σουλτάνο, τον Αμπντούλ-Χαμίτ, έπαιξε- τιμή που ελάχιστοι άλλοι ελληνικοί θίασοι είχαν. Μάλιστα, έχει καταγραφεί οτι «Η τύχη της Μαρούλας», με πρωταγωνιστή τον Παντόπουλο ήταν το μόνο έργο που ο Σουλτάνος απολάμβανε να βλέπει και γελούσε, παρόλο που δεν ήξερε τη γλώσσα.
Ο Ξενόπουλος για τον Παντόπουλο
Ο Ξενόπουλος στο άρθρο του για τον καλλιτέχνη στο περιοδικό Εστία, το 1893 γράφει: ''....ευθύς εξαρχής κατενόησα ότι είχα να κάμω με ηθοποιόν αληθή. Είδα πως ήτο κύριος της σκηνής – και τότε ακόμη, σημειώσατε, δεν ήτο ούτε θιασάρχης ούτε εκ των κυριωτέρων μελών του θιάσου – πως ήξευρε να σταθή, να ομιλήση, να χειρονομήση, ζωηροτάτην αποτελών αντίθεση, προς τα ξόανα, τα παλαιά ή τα νέα, τα ένδοξα ή άδοξα, τα οποία τον περιστοίχιζον. Διάπλασις χαρακτήρος αμίμητος, κωμικός χρωματισμός ανυπέρβλητος, ενότης υποκρίσεως, στιγμαί δράσεως ωραίαι, αναπαράστασις του φυσικού εντελής......αλλάζει το πρόσωπον, αλλάζει το σώμα, αλλάζει τας κινήσεις και το ήθος μεθ' εκάστης περιβολής. Μόνον την φωνήν του δεν ειμπορεί πάντοτε ν' αλλάζει, την ελαφρώς υπέρρινον και στερεοτύπως συρμένην. Αλλά πόσας κυμάνσεις, πόσους χρωματισμούς δεν κατώρθωσε να δώση δια της επιμονής και εις την δύσχρηστον αυτήν φωνήν, όπως και κάμψεις και στροφάς εις το σώμα του, επίσης βαρύ και δυσκίνητον....''
Το τέλος
Το 1904 θα συμμετάσχει στην ίδρυση του πρώτου σωματείου των Ελλήνων ηθοποιών, που τότε είχε τον τίτλο «Σύλλογος αλληλοβοηθείας Ελλήνων ηθοποιών». Πρόεδρος του συλλόγου εκλέγεται ο Νικόλαος Λάσκαρης ενώ ο Παντόπουλος εκλέγεται μέλος του διοικητικού συμβουλίου.
Απογοητευμένος από την αδιαφορία του κοινού, το 1905 εγκαταλείπει την Αθήνα. Τον βρίσκουμε το 1908 στη Θεσσαλονίκη με το θίασο του Διονύση Ταβουλάρη. Απο εκεί θα συνεχίσει τις εμφανίσεις του σε Καβάλα, Μυτιλήνη και Σμύρνη, όπου θα γνωρίσει και πάλι τον θρίαμβο. Από τη Σμύρνη, πήγε στη Κρήτη, στο Ηράκλειο, πέρασε εκεί τον χειμώνα, και την άνοιξη του 1909 γυρίζει στην Αθήνα. Για μερικά χρόνια και μέχρι το θάνατό του, το 1913, θα παίζει αποτραβηγμένος σε συνοικιακά θέατρα, κυρίως στον Πειραιά, αφού το μεσουράνημα της Κυβέλης και της Κοτοπούλη στην Αθήνα, δεν άφηνε χώρο για κανέναν άλλον.
Τον Απρίλη του 1913, άρρωστος, μεταφέρθηκε στο Δημοτικό νοσοκομείο των Αθηνών όπου και μετά από λίγους μήνες, στις 14 Οκτώβριου 1913, και σε ηλικία 53 ετών, πέθανε.
Εξωτερικοί σύνδεσμοι
Κατηγορία:Έλληνες θεατρικοί συγγραφείς Κατηγορία:Έλληνες άνδρες ηθοποιοί θεάτρου
Ελληνικός μεσοπόλεμος
Ως ελληνικός μεσοπόλεμος σε αντιδιαστολή µε τον Ευρωπαϊκό ορίζεται ιστοριογραφικά η περίοδος µεταξύ του 1923 και του 1940, µεταξύ δηλαδή της Μικρασιατικής Καταστροφής και της εισόδου της Ελλάδας στο Β' Π.Π. Η ήττα των ελληνικών δυνάμεων στη Μικρά Ασία σηματοδοτεί τη λήξη µίας δεκαετίας συνεχών πολέμων, αλλά και την κατάρρευση της Μεγάλης Ιδέας µετά από έναν αιώνα σχεδόν εδαφικών επεκτάσεων και μεταβολών εξαιτίας των αλλεπάλληλων ενσωματώσεων πληθυσμών. Πρόκειται πιθανώς για την πλέον ταραγμένη, γεμάτη αντιφάσεις περίοδο, αλλά αποτελεί κλειδί για τη βαθύτερη κατανόηση και διαµόρφωση της σύγχρονης ελληνικής κοινωνίας.
Εσωτερική πολιτική
Ο πολιτικός που κατεξοχήν συνέδεσε το όνοµά του µε την εγκαθίδρυση της δηµοκρατίας σε αυτή την περίοδο είναι ο Αλέξανδρος Παπαναστασίου. Είναι δε τόσο χαρακτηριστική η πολιτική αστάθεια ώστε η τελευταία κυβέρνηση του Ελευθέριου Βενιζέλου (1928-32) υπήρξε η µοναδική που εξάντλησε την τετράχρονη κοινοβουλευτική της θητεία. Μετά τη λήξη της θητείας της η αστάθεια και οι συγκρούσεις έγιναν εντονότερες με χαρακτηριστικά τις διώξεις και την καθιέρωση του θεσμού των εκτοπίσεων.
Οι ενέργειες των επόμενων χρόνων, ανάμεσα στις οποίες ξεχωρίζουν η απόπειρα δολοφονίας κατά του Βενιζέλου και τα συνεχή πραξικοπήματα (του 1933 και του 1935) βενιζελικών στρατιωτικών, οδήγησαν, το Νοέμβριο του 1935, στην κατάλυση του πολιτεύματος της Αβασίλευτης ∆ηµοκρατίας. Ο Γεώργιος Β΄ επανήλθε στο θρόνο, µε πραξικοπηματικές ενέργειες οµάδας αξιωματικών επικεφαλής των οποίων ήταν ο Γεώργιος Κονδύλης.
Οι συγκυρίες του 1936, όπως ο θάνατος του Βενιζέλου και η έλλειψη μιας νέας ηγετικής προσωπικότητας, καθώς και η συνολική αδράνεια του πολιτικού κόσμου έδωσαν τη δυνατότητα στο βασιλικό ευνοούμενο, Ιωάννη Μεταξά, να αυτοανακηρυχθεί «κυβερνήτης» της Ελλάδας, με την πρόφαση του κινδύνου κοινωνικών ανατροπών. Την αρχική αναστολή των πολιτικών ελευθεριών ακολούθησαν ποικίλες διώξεις προς αυτούς που θεωρήθηκαν ιδεολογικά και πολιτικά αντίπαλοι της νέας τάξης πραγμάτων, ουσιαστικά δηλαδή προς τη συντριπτική πλειοψηφία του ελληνικού λαού. Τα παραπάνω, συνοδευόμενα από αντιγραφές των φαινομένων της Φασιστικής Ιταλίας και της Ναζιστικής Γερμανίας, έδωσαν στο μεταξικό καθεστώς το στίγμα του ολοκληρωτισμού. Η ελληνοϊταλική σύρραξη του 1940 και οι οδυνηρές συνέπειές της διέκοψαν τη συνέχεια της δικτατορίας, παράγοντας νέες παραμέτρους για το καθεστωτικό στη μεταπολεμική Ελλάδα.
Εξωτερική πολιτική
Στόχος της ελληνικής διπλωματίας την περίοδο του μεσοπολέμου υπήρξε η διατήρηση της ασφάλειας και της εδαφικής ακεραιότητας της χώρας. Παράλληλα, η χώρα εντάχθηκε στην Κοινωνία των Εθνών, επιδεικνύοντας προσήλωση στο καθεστώς των διεθνών συνθηκών και αποβάλλοντας εθνικές διεκδικήσεις που αφορούσαν στα Δωδεκάνησα, τη Βόρειο Ήπειρο και την Κύπρο. Καθώς πρακτικά η Κοινωνία των Εθνών στάθηκε αδύναμη να προασπίσει τα ζωτικά συµφέροντά της όσο και να διασφαλίσει τη γενικότερη ειρήνη, η Ελλάδα προσδέθηκε στο άρμα των Μεγάλων Δυνάμεων. Την περίοδο 1928-32 οι εξωτερικές σχέσεις της χώρας διαµορφώθηκαν σε νέα βάση με την ενίσχυση της βαλκανικής συνεργασίας και την επιδίωξη του Ιωάννη Μεταξά να διατηρεί ισχυρούς δεσμούς με την Αγγλία, παρόλο που ιδεολογικά βρισκόταν πιο κοντά στις χώρες του Άξονα. Όταν ξέσπασε ο Β' Π.Π. η Ελλάδα βρέθηκε με αυτόν τον τρόπο στο πλευρό των Συμμάχων.
Θάνατοι το 1921
Δεκέμβριος
Κατηγορία:1921
Μαστοροχώρια
Μαστοροχώρια ονομάζονται συνήθως χωριά με μεγάλη και ιδιαίτερη παράδοση στην συντεχνιακή οικοδομική τέχνη, στην Ελλάδα αλλά και στα Βαλκάνια και σε άλλες περιοχές του πλανήτη. Επίσης συχνά αναφέρονται σε ομάδες χωριών -κυρίως ορεινών- που συγκροτούν παραδοσιακές και ιστορικές περιοχές με συνδετικό κρίκο την παραδοσιακή ενασχόληση με την συντεχνιακή οικοδομική. Μετά τον Δεύτερο Παγκόσμιο Πόλεμο στην Ελλάδα η συντεχνιακή οικοδομή σταδιακά παρήκμασε και πλέον ελάχιστοι κάτοικοι των χωριών αυτών ασχολούνται ακόμη με την οικοδομή, κυρίως ηλικιωμένοι και μόνο ως ιδιώτες οικοδόμοι ή εργολάβοι.
Περιοχές Μαστοροχωρίων
μικρογραφία|τα Λαγκάδια, το μεγαλύτερο Μαστοροχώρι της Πελοποννήσου Συνήθως αναφέρονται ως Μαστοροχώρια τα εξής χωριά ή ομάδες χωριών:
Ελλάδα
μικρογραφία|η Καστάνιανη, τμήμα των Μαστοροχωρίων της Κόνιτσας
Παραπομπές
Κατηγορία:Αρχιτεκτονική στην Ελλάδα
Βραβεία Αμερικανικής Ακαδημίας Κινηματογράφου 1991
thumb|250px|Η 64η Απονομή των Βραβείων της Αμερικανικής Ακαδημίας Κινηματογράφου.
Οι υποψηφιότητες ανακοινώθηκαν στις 9 Φεβρουαρίου 1992. Η ταινία Η σιωπή των αμνών απέσπασε πέντε βραβεία, συμπεριλαμβανομένου εκείνου της Καλύτερης Ταινίας. Η ταινία Εξολοθρευτής 2: Μέρα Κρίσης απέσπασε τέσσερα βραβεία, ενώ οι ταινίες Η πεντάμορφη και το τέρας και JFK, η ιστορία που χαράχτηκε στη μνήμη μας από δύο βραβεία η καθεμία. Το Όσκαρ Καλύτερης Ξενόγλωσσης Ταινίας απέσπασε η ταινία Μεντιτερανέο.
Εξωτερικοί σύνδεσμοι
Κατηγορία:Τελετές απονομής βραβείων Όσκαρ Κατηγορία:Κινηματογραφικά γεγονότα του 1991
Σημαία της Τυνησίας
thumb|250px|right|[[Αρχείο:FIAV 111111.svg|23px Λόγος σημαίας: 2:3]] Η εθνική σημαία της Τυνησίας υιοθετήθηκε για πρώτη φορά το 1831 από τον μπέη της Τυνησίας, Χασίν Α΄. Η ημισέληνος και το αστέρι αποτελούν παραδοσιακά σύμβολα του Ισλάμ και επίσης θεωρούνται σύμβολα καλοτυχίας. Τα σύμβολα αυτά υποδηλώνουν επίσης ότι η χώρα ήταν κάποτε τμήμα της Οθωμανικής Αυτοκρατορίας. Η σημαία, με το κόκκινο χρώμα ήταν η ίδια όταν η Τυνησία ήταν υπό οθωμανική κυριαρχία και επανακαθιερώθηκε έπειτα από την ανεξαρτησία της χώρας από τη Γαλλία.
Αναφορές
Τυνησια Κατηγορία:Εθνικά σύμβολα της Τυνησίας
459 Σίγκνε
Η Σίγκνε (Signe) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,44. Ανακαλύφθηκε το 1900 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομα μιας μορφής της Νορμανδικής μυθολογίας.
Εξωτερικοί σύνδεσμοι
Σιγκνε
Καπελτούρμ
Το Καπελτούρμ (γαλλικά: Kappelturm) είναι ιστορικό μνημείο ευρισκόμενο στο Ομπερναί, εντός του νομού του Κάτω Ρήνου, στη Γαλλία.
Παραπομπές
Κατηγορία:Ιστορικά μνημεία στο Ομπερναί Κατηγορία:Ιστορικά μνημεία κατηγοριοποιημένα το 1980 Κατηγορία:Πύργοι ιστορικά μνημεία στη Γαλλία
Σέσαρ Βιλανουέβα
Ο Σέσαρ Βιλανουέβα (César Villanueva Arévalo, 1946-) είναι Περουβιανός πολιτικός  και πρωθυπουργός του Περού από τον Απρίλιο του 2018 ως τις 8 Μαρτίου 2019. Υπηρέτησε ξανά στο ίδιο αξίωμα από τις 31 Οκτωβρίου 2013 έως τις 24 Φεβρουαρίου 2014. Το 2007 έγινε πρόεδρος της Περιοχής Σαν Μαρτίν. Για πρώτη φορά ανέλαβε πρωθυπουργός έχοντας διοριστεί από τον πρόεδρο Ογιάντα Ουμάλα στις 31 Οκτωβρίου 2013, και είναι προσκείμενος στα κεντροαριστερά κόμματα.
Πρώτα χρόνια
Γεννήθηκε στις 5 Αυγούστου του 1946 στην πόλη Ταραπότο. Σπούδασε διοίκηση στο Εθνικό Πανεπιστήμιο Φεντερίκο Βιγιαρεάλ (UNFV). Τον Ιανουάριο του 2007, έγινε πρόεδρος της Περιοχής Σαν Μαρτίν.
Πολιτική
Έγινε πρωθυπουργός του Περού, στις 31 Οκτωβρίου 2013 και παραιτήθηκε στις 24 Φεβρουαρίου 2014. Έγινε πρωθυπουργός για δεύτερη φορά στις 2 Απριλίου 2018, υπό τον πρόεδρο Μαρτίν Βισκάρα, υπηρετώντας ως τις 8 Μαρτίου 2019.
Εξωτερικοί σύνδεσμοι
Κατηγορία:Πρωθυπουργοί του Περού
Βάλας της Περσίας
Ο Βάλας της Περσίας ήταν ο 18ος βασιλιάς της Περσίας απο την δυναστεία των Σασσανιδών μεταξύ 484 και 488 αδελφός και διάδοχος του βασιλιά της Περσίας Περόζη Α΄. Σκοτώθηκε σε μάχη με τους Εφθαλίτες Ούννους.
Αναγκάστηκε αμέσως να κλείσει ειρήνη με τους Ούννους πληρώνοντας βαριά πολεμική αποζημίωση, στη συνέχεια έκλεισε συνθήκη ειρήνης με τους Αρμένιους με όρους συμφέροντες πολύ στην Αρμενική χριστιανική εκκλησία. Σύμφωνα με τους όρους ειρήνης με την Αρμενία όλοι οι Ζωροαστρικοί ναοί της φωτιάς στην περιοχή θα έπρεπε να καταστραφούν, οι χριστιανοί της Αρμενίας θα έχουν πλήρη θρησκευτική απαγορεύοντας οποιονδήποτε προσηλυτισμό στον Ζωροαστρισμό. Αντιμετώπισε εξέγερση του ανιψιού του Ζαρέχ, γιου του Περόζη Α΄, αλλά την κατέστειλε με τη βοήθεια των Αρμενίων και τον σκότωσε. Νέα εξέγερση στη συνέχεια με έναν άλλον ανιψιό του τον Καβάδη επίσης γιό του Περόζη Α' με την βοήθεια αυτή την φορά των Εφθαλιτών Ούννων, είχε μεγαλύτερη επιτυχία κατορθώνοντας να τον ανατρέψει από τον θρόνο. Έμεινε στην ιστορία ως γενναιόδωρος στον χριστιανισμό μονάρχης που νομιμοποίησε σε όλη την Περσία τον Νεστοριανισμό.
Πηγές
Κατηγορία:Πέρσες βασιλείς Κατηγορία:Δυναστεία των Σασσανιδών
Αλφόνσος της Μπραγκάνσα
Ο Αλφόνσος, πορτογαλικά Afonso, (10 Αυγούστου 1377 - 15 Δεκεμβρίου 1461) από τον Οίκο της Μπραγκάνσα ήταν ο 1ος δούκας της Μπραγκάνσα (1442-1461) και ο 8ος κόμης του Μπάρσελος. Είναι ο ιδρυτής του κλάδου της Μπραγκάνσα, πλάγιου κλάδου των Αβίς· και οι δύο κλάδοι ανήκουν στον Οίκο των Καπετιδών-Πορτογαλίας.
Βιογραφία
Ήταν νόθος γιος του Ιωάννη Α΄ των Αβίς βασιλιά της Πορτογαλίας από την εκτός γάμου σχέση του με την Ινές Πέρες. Γεννήθηκε στο Εστρεμόζ της επαρχίας Αλεντέγιο.
Ήταν άνθρωπος ταξιδεμένος και μορφωμένος· συμμετείχε στην κατάληψη της Θέουτα το 1415 από τους Πορτογάλους. Το 1438 απεβίωσε ο πρωτότοκος γιος του Ιωάννη Α΄, ο Εδουάρδος βασιλιάς της Πορτογαλίας και τον διαδέχθηκε ο 5ετής γιος του Αλφόνσος Ε΄ με αντιβασίλισσα τη μητέρα του Ελεονώρα των Τρασταμάρα. Η Αραγωνική καταγωγή της αντιβασίλισσας την έκανε αντιπαθή, έτσι ο τέταρτος γιος του Ιωάννη Α΄, ο κοντόσταυλος Ιωάννης συγκάλεσε τη Συνέλευση (Cortes) και εξέλεξαν νέο αντιβασιλιά, τον δευτερότοκο γιο του Ιωάννη Α΄, τον Πέτρο δούκα της Κοΐμπρα. Η επιλογή ευχαρίστησε τον λαό και τους αστούς.
Τα νομοθετήματα του Πέτρου δυσαρεστούσαν τους ευγενείς, που εναντιώθηκαν σε αυτόν μαζί με τον νόθο Αλφόνσο. Μάλιστα ο νόθος Αλφόνσος κατάφερε να γίνει ο αγαπητός θείος του Αλφόνσου Ε΄. Τότε ο Πέτρος για συμφιλίωση, τον έκανε το 1443 δούκα της Μπραγκάνσα. Αλλά όταν ο Πέτρος πάντρεψε την κόρη του Ισαβέλλα με τον νεαρό βασιλιά το 1445, ο νόθος Αλφόνσος δυσαρεστήθηκε. Ο Πέτρος, αδιαφορώντας για τις δολοπλοκίες, κυβερνούσε και η χώρα ευημερούσε: τότε χρηματοδότησε τις πρώτες εξερευνήσεις του Ατλαντικού υπό την επίβλεψη του τρίτου υιού του Ιωάννη Α΄, του Ερρίκου του θαλασσοπόρου.
Οικογένεια
Το 1401 νυμφεύτηκε πρώτα τη Βεατρίκη Περέιρα ντε Αλβίμ, κληρονόμο του πατέρα της, ενός στρατηγού που ήταν ο πλουσιότερος άνδρας του βασιλείου. Είχε τέκνα:
Μετά το τέλος της Βεατρίκης το 1415, ο Αλφόνσος νυμφεύτηκε την Κωνσταντία των Τρασταμάρα, κόρη του Αλφόνσου κόμη της Νορόνια· δεν απέκτησαν απογόνους.
Παραπομπές
Κατηγορία:Οίκος της Μπραγκάνσα
Βασιλική Τρουφάκου
Η Βασιλική Τρουφάκου (Νέα Σμύρνη Αττικής, 1986) είναι Ελληνίδα ηθοποιός με καταγωγή από τα Παπαδιάνικα Λακωνίας.
Είναι απόφοιτη της Δραματικής σχολής του Εθνικού Θεάτρου αλλά και του τμήματος Πολιτικών Μηχανικών του Εθνικού Μετσόβιου Πολυτεχείου. Έγινε γνωστή από την τηλεοπτική σειρά του MEGA, «Κάτω Παρτάλι» αλλά και από θεατρικές παραστάσεις στο Θέατρο Νέου Κόσμου όπως η Έντα Γκάμπλερ.
Το 2016, στην τελετή των βραβείων της Ελληνικής Ακαδημίας Κινηματογράφου, κέρδισε το βραβείο Β’ γυναικείου ρόλου για την ερμηνεία της στην ταινία Ουζερί Τσιτσάνης.
Παραπομπές
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί θεάτρου Κατηγορία:Ελληνίδες ηθοποιοί τηλεόρασης
Χόρχε Μπερμούδες
Ο Χόρχε Ερνάν Μπερμούδες Μοράλες (γεννημένος στις 18 Ιουνίου 1971) είναι Κολομβιανός πρώην διεθνής ποδοσφαιριστής και νυν προπονητής ποδοσφαίρου.
Καριέρα
Ο Χόρχε Μπερμούδες έχει παίξει σε αρκετές ομάδες της Κολομβίας μεταξύ των οποίων είναι οι: Ντεπόρτες Κιντίο (81 εμφανίσεις, 0 γκολ), Αμέρικα δε Κάλι (156 εμφανίσεις, 8 γκολ), Ντεπορτίβο Κεβέδο (12 εμφανίσεις, 0 γκολ), Ντεπορτίβο Περέιρα (23 εμφανίσεις, 2 γκολ), Ιντεπεντιέντε Σάντα Φε (16 εμφανίσεις, 4 γκολ).
Εκτός από τις ομάδες της Κολομβίας, ο Χόρχε Μπερμούδες έχει αγωνιστεί και σε αρκετές ομάδες άλλων χωρών όπως: στην πορτογαλική Μπενφίκα (27 εμφανίσεις, 1 γκολ), στην Μπόκα Τζούνιορς της Αργεντινής (119 εμφανίσεις, 12 γκολ), στον Ολυμπιακό Πειραιώς από την Ελλάδα (9 εμφανίσεις, 1 γκολ), στη  Νιούελς Ολντ Μπόις της Αργεντινής (27 εμφανίσεις, 2 γκολ) και στη Μπαρτσελόνα ΣΚ του Εκουαδόρ (16 εμφανίσεις, 0 γκολ)
Κατά τη διάρκεια της θητείας του στην Μπόκα Τζούνιορς, ο Χόρχε Μπερμούδες κατέκτησε τα πρωταθλήματα Αργεντινής του 1998, του 1999 και του 2000. Επίσης, με τη φανέλα του Ολυμπιακού κατέκτησε δύο Πρωταθλήματα Ελλάδος (2002, 2003)
Βόιτσεκ (1979)
Το Βόιτσεκ είναι κινηματογραφική ταινία του 1979 σε σκηνοθεσία Βέρνερ Χέρτζογκ και πρωταγωνιστή τον Κλάους Κίνσκι.
Πλοκή
Το έργο βασίζεται στην τραγωδία Βόιτσεκ του Γκέοργκ Μπύχνερ. Βρισκόμαστε κάπου στον 19ο, 20ό αιώνα. Ο βασικός ρόλος είναι μια ταλαιπωρημένη ύπαρξη που υπηρετεί στο στρατό και γίνεται σωματικό και ψυχικό παίγνιο των βίτσιων των ανωτέρων του. Το καψόνι δίνει και παίρνει, ενώ οι γιατροί τον αντιμετωπίζουν σαν να είναι πειραματόζωο. Ακόμα και η σύζυγός του τον απατάει. Ο Βόιτσεκ μεταξύ τρόμου και φρενοβλάβειας προσπαθεί να συγκρατήσει την ανθρώπινη φύση του, μάταια.
Χόρχε Μπερμούδες
Προπονητική καριέρα
Ο Χόρχε Μπερμούδες ξεκίνησε την ποδοσφαιρική του καριέρα στην ΣΝ Αμέρικα δε Κάλι, ομάδα από την Κολομβία, στην οποία είχε υπηρετήσει ως ποδοσφαιριστής για περίπου 6 χρόνια. Ωστόσο κάποια ανεπιτυχή αποτελέσματα τον οδήγησαν εκτός ομάδας το καλοκαίρι του 2010.
Βόιτσεκ (1979)
Βραβεύσεις
Το έργο τιμήθηκε με διάφορα σημαντικά διεθνή βραβεία του κινηματογράφου.
Χόρχε Μπερμούδες
Προπονητική καριέρα
Στις 22 Σεπτεμβρίου του ίδιου έτους, ο Μπερμούδες ανέλαβε χρέη προπονητή στην αργεντίνικη Ντεφένσα ι Χουστίσια.
Εξωτερικοί σύνδεσμοι
Κατηγορία:Κολομβιανοί ποδοσφαιριστές Κατηγορία:Ποδοσφαιριστές Εθνικής Κολομβίας Κατηγορία:Αμυντικοί ποδοσφαιριστές Κατηγορία:Ποδοσφαιριστές Μπόκα Τζούνιορς Κατηγορία:Ποδοσφαιριστές Νιούελς Ολντ Μπόις Κατηγορία:Προπονητές ποδοσφαίρου Ντεφένσα ι Χουστίσια Κατηγορία:Ποδοσφαιριστές Μπαρτσελόνα ΣΚ Κατηγορία:Ποδοσφαιριστές Ιντεπεντιέντε Σάντα Φε Κατηγορία:Ποδοσφαιριστές Μπενφίκα Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Πριμέιρα Λίγκα Κατηγορία:Ποδοσφαιριστές Ντεπορτίβο Κεβέδο Κατηγορία:Ποδοσφαιριστές Ντεπορτίβο Περέιρα Κατηγορία:Ποδοσφαιριστές Ντεπόρτες Κιντίο Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Ξένοι ποδοσφαιριστές στην Πορτογαλία
Φιτζκαράλντο, ο Τυχοδιώκτης του Αμαζονίου
Το Φιτζκαράλντο, ο Τυχοδιώκτης του Αμαζονίου (Fitzcarraldo) είναι κινηματογραφική ταινία του 1982 σε σκηνοθεσία του Βέρνερ Χέρτζογκ και πρωταγωνιστές την Κλαούντια Καρντινάλε και τον Κλάους Κίνσκι.
Πλοκή
Ο Μπράιαν Σουίνι Φιτζτζέραλντ, μετανάστης στο Περού, έχει βάλει πείσμα στη ζωή του να υλοποιήσει τα σχέδιά του οπωσδήποτε. Θέλει να κτίσει ένα θέατρο όπερας και να προσλάβει τον Καρούζο. Οι συνάνθρωποί του τον φωνάζουν Φιτσγκαράλντο και δεν τον παίρνουν στα σοβαρά. Ο Φιτζγκαράλντο όμως δεν πτοείται. Συνειδητοποιεί ότι πριν κάνει οτιδήποτε, χρειάζεται κεφάλαιο. Και για να το αποκτήσει, αποφασίζει να ασχοληθεί με το προσοδοφόρο εμπόριο του Καουτσούκ. Επειδή όμως οι εμπορικοί δρόμοι είναι ήδη πιασμένοι, χρειάζεται μια καινοτομία. Χωρίς καθόλου εμπειρία, αλλά με την ατίθαση ιδέα να διαπλεύσει το ένα ποτάμι αντίθετα στο ρεύμα και να διασχίσει με το καράβι το παρθένο δάσος για να βγει στο απέναντι ποτάμι, ξεκινάει την επιχείρησή του. Θα προσλάβει ναύτες και προσωπικό, θα διασχίσει τη ζούγκλα, και θα φτάσει στο σημείο όπου πρέπει να περάσει απέναντι. Η μοίρα όμως του ετοιμάζει ένα νέο εμπόδιο. Στο σταυροδρόμι των ποταμών είναι ένα βουνό. Ο Φιτζγκαράλντο χωρίς να πτοηθεί διατάζει να βγάλουν το καράβι στη στεριά και να το σύρουν με σχοινιά επάνω από τη βουνοκορφή και μέχρι την άλλη άκρη του βουνού. Και πραγματικά, μπροστά στην ακαταδάμαστη θέληση του φανατικού λάτρη της μουσικής, οι δαίμονες της φύσης εξημερώνονται και τα σχέδια του τρελού Φιτσγκαράλδου πετυχαίνουν.
Ιστορικό υπόβαθρο
Η πλοκή του έργου είναι εμπνευσμένη από μια πραγματική προσωπικότητα, κάποιον μεγιστάνα Φέρμιν Φίτσκαραλντ, ο οποίος πραγματικά εμπορευόταν καουτσούκ και μετέφερε το καράβι του επάνω από το βουνό, το οποίο όμως αποσυναρμολογήθηκε για να γίνει η μεταφορά. Σε αντίθεση με την πλοκή του έργου, ο Φίτσκαραλντ δεν ήταν λάτρης της μουσικής, και δεν έκτισε θέατρο όπερας. Ωστόσο, ο Καρούζο είχε πράγματι πρωταγωνιστήσει στην πρώτη παράσταση που δόθηκε στην εν λόγω όπερα (Όπερα του Μανάος), στις 7 Ιανουαρίου του 1897.
Βραβεύσεις
Το έργο θεωρείται αριστούργημα του σύγχρονου κινηματογράφου, τόσο για τη σκηνοθεσία του, όσο και για την υποδυτική απόδοση του Κλάους Κίνσκι. Τιμήθηκε με διάφορα σημαντικά διεθνή βραβεία του κινηματογράφου.
Εξωτερικοί σύνδεσμοι
Κατηγορία:Ταινίες του 1982 Κατηγορία:Ταινίες από Δυτική Γερμανία Κατηγορία:Γερμανόφωνες ταινίες Κατηγορία:Αγγλόφωνες ταινίες Κατηγορία:Ισπανόφωνες ταινίες Κατηγορία:Δραματικές περιπετειώδεις ταινίες Κατηγορία:Ταινίες γυρισμένες στο Περού Κατηγορία:Ταινίες σε σκηνοθεσία Βέρνερ Χέρτζογκ
460 Σκάνια
Η Σκάνια (Scania) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,6. Ανακαλύφθηκε το 1900 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομα μιας μορφής της Νορμανδικής μυθολογίας.
Φυσικά χαρακτηριστικά
Η μέση διάμετρος της Σκάνια εκτιμάται σε 21,8 χιλιόμετρα (από δεδομένα του IRAS), ενώ η μάζα της εκτιμάται σε 10,8 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι άγνωστος, ενώ το άλβεδό της είναι 0,214 (από δεδομένα του IRAS). Η Σκάνια περιστρέφεται γύρω από τον εαυτό της με άγνωστη περίοδο. Η μέση θερμοκρασία στην επιφάνειά της εκτιμάται σε 110 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Σκανια
Θέατρο Badminton
Το Badminton Theater ή Θέατρο Badminton, όπως είναι ευρύτερα γνωστό, είναι πολυχώρος αφιερωμένος στη διοργάνωση εκδηλώσεων μεσαίας και μεγάλης κλίμακας. Βρίσκεται εντός του μητροπολιτικού πάρκου Άλσος Στρατού της Αθήνας, στου Γουδή. Στους χώρους του φιλοξενεί συναυλίες, θεατρικές παραστάσεις, παραστάσεις χορού και μιούζικαλ. Παράλληλα, πραγματοποιούνται συνέδρια, ημερίδες, παρουσιάσεις και εταιρικές εκδηλώσεις.
Ιστορία και αρχιτεκτονική μετατροπή
thumb|right|400px|Το Θέατρο Badminton στη σημερινή του μορφή. Η αρχική χρήση της εγκατάστασης αφορούσε την υποδοχή του ολυμπιακού αγωνίσματος του Badminton κατά τη διάρκεια τέλεσης των Ολυμπιακών Αγώνων Αθήνα 2004. Μετά τη λήξη τους, η νεότευκτη εγκατάσταση τέθηκε σε δημόσιο διαγωνισμό μακροχρόνιας μίσθωσης, προκειμένου να αξιοποιηθεί δυναμικά. Τελικά περιήλθε στην εταιρία «Athens Badminton Cultural Development Α.Ε.» (A.B.C.D.), η οποία πλειοδοτώντας απέκτησε την διαχείριση του για 20 χρόνια και ανέλαβε την ριζική αναμόρφωση και αξιοποίηση του ολυμπιακού ακινήτου.
Οι εκμισθωτές του χώρου Badminton μετέτρεψαν το κτίριο από αθλητική εγκατάσταση σε πολυδύναμο χώρο, κατάλληλο για μεσαίας και μεγάλης κλίμακας εκδηλώσεις. Οι εργασίες αναδιαμόρφωσης άρχισαν το καλοκαίρι του 2006 και ολοκληρώθηκαν το 2007, ενώ το ύψος της επένδυσης ξεπέρασε τα 16 εκατομμύρια ευρώ
Στο Θέατρο Badminton έχουν ανέβει αρκετές σημαντικές παραγωγές του διεθνούς θεάτρου και χορού   και έχουν εμφανιστεί αρκετοί καλλιτέχνες ενώ ο χώρος έχει χρησιμοποιηθεί για τηλεοπτικές παραγωγές και τη διοργάνωση συνεδρίων.
Εγκαταστάσεις
Οι κυριότεροι χώροι του πολυχώρου Badminton είναι οι εξής:
Αμφιθέατρο
thumb|left|Αμφιθέατρο Θεάτρου Badminton Το αμφιθέατρο του Θεάτρου Badminton είναι η μεγαλύτερη στο είδος της αίθουσα στην Ελλάδα. Διαθέτει 2.430 καθίσματα με δυνατότητες προσαρμογής της χωρητικότητας στο ήμισυ. Η σκηνή του έχει πλάτος 30 μέτρα, βάθος 18μ. και ύψος 15,5 μ. Διαθέτει 46 ηλεκτροκίνητα σταγκόνια πλήρως αυτοματοποιημένα τα οποία, μέσω κονσόλας προγραμματισμού τύπου Βatalpha μπορούν, μέσα σε ελάχιστα δευτερόλεπτα, να αλλάζουν την όψη των σκηνικών. Σε περίπτωση διοργάνωσης συνεδρίων και πολυπληθών εταιρικών εκδηλώσεων, η σκηνή μετατρέπεται σε χώρο υποδοχής του πάνελ των ομιλητών και του πόντιουμ των κεντρικών εισηγήσεων. Υπάρχει επίσης η δυνατότητα χρήσης προβολέα εικόνων και η μετατροπή της σκηνής σε επιφάνεια προβολής. Ο φωτισμός του χώρου γίνεται από υψηλής ποιότητας προβολείς. Περιλαμβάνει επίσης 200 dimmers, κονσόλα φωτισμού Congo ETC, 5 οθόνες φωτοδιόδων για υπερτιτλισμό και βιντεοπροβολείς.
Η πλατεία περιλαμβάνει συνολικά 2.430 καθίσματα σε αμφιθεατρική διάταξη. Η εργονομική τους σχεδίαση εξασφαλίζει ανεμπόδιστη ορατότητα. Για εκδηλώσεις που απαιτούν μεγαλύτερη αμεσότητα με το κοινό και απευθύνονται σε μικρότερο αριθμό ατόμων, η αίθουσα είναι έτσι σχεδιασμένη ώστε με την τοποθέτηση ενός μετακινούμενου χωρίσματος να μπορεί να υποδέχεται αριθμητικά μικρότερο κοινό.
Η ακουστική σε σκηνή και πλατεία, έχει μέσο χρόνο αντήχησης μικρότερο από 1.1 sec. Επίσης υπάρχει ισομερής διανομή του ήχου στην αίθουσα με απόκλιση ±2 db από σημείο σε σημείο. Η κεντρική ψηφιακή κονσόλα είναι 96 καναλιών τύπου MIDAS XL 8.
Φουαγιέ
right|thumb|Άνω Φουαγιέ. Ο πολυχώρος διαθέτει δύο Φουαγιέ που καταλαμβάνουν περισσότερα από 1.500 τ.μ. Το Άνω Φουαγιέ αποτελεί το βασικό χώρο υποδοχής των επισκεπτών. Διαθέτει αναρτημένα banners με εσωτερικό μηχανισμό φωτισμού καθώς και επίπεδες οθόνες για την προβολή οπτικού υλικού. Επίσης, έχει θέα προς το πάρκο Στρατού και φυσικό φωτισμό. Το Άνω Φουαγιέ συνδέεται με το κάτω με δύο ανοικτά κλιμακοστάσια και ανελκυστήρα. Το Κάτω Φουαγιέ έχει πρόσβαση στο κάτω διάζωμα του αμφιθεάτρου και διαθέτει διακριτούς χώρους καπνιστών. thumb|left|Κάτω Διάζωμα.
Προθάλαμος
Ο Προθάλαμος είναι ο κύριος χώρος υποδοχής των επισκεπτών. Οι συχνότερες χρήσεις του αφορούν την παραλαβή εισιτηρίων, την εγγραφή συνέδρων και τον έλεγχο ασφαλείας. Στο συγκεκριμένο χώρο υπάρχουν 8 γκισέ εξυπηρέτησης, αναρτημένες επίπεδες οθόνες TFT και σύστημα φωτιζόμενων πινάκων (banners), διαχωριστικές ροές για τον έλεγχο της αυξημένης προσέλευσης και ανελκυστήρα για άτομα με κινητικά προβλήματα. Από τον Μάρτιο του 2012 το Θέατρο Badminton απέκτησε ηλεκτρονικό check-in με χρήση συστήματος ανάγνωσης barcode.
Λοιπές υποστηρικτικές υποδομές
Εκτός από τις παρατιθέμενους χώρους, το Θέατρο Badminton διαθέτει και αρκετές περιφερειακές υποδομές που εξυπηρετούν τις διάφορες ανάγκες των εκάστοτε διοργανώσεων.
Ενδεικτικά αναφέρονται:
Πρόσβαση
Το Θέατρο Badminton βρίσκεται μέσα στην έκταση του Άλσους Στρατού, στη συμβολή των λεωφόρων Μεσογείων και Κατεχάκη, στην περιοχή Γουδή, με εύκολη πρόσβαση από το σταθμό Κατεχάκη του μετρό και από στάσεις λεωφορείων.
Ο υπαίθριος χώρος γύρω από το συγκρότημα μπορεί να υποδεχτεί περισσότερα από 800 οχήματα ή περισσότερα από 70 λεωφορεία μέσω των εισόδων από Λεωφόρο Μεσογείων (Σχολή Αστυνομίας) και της Λεωφόρου Κανελλοπούλου.